Avoimet ja jatkuvat ryhmät keväällä 2026
2026-01-12 - 2026-05-31
Avoin ateljee, keskiviikkoisin klo 11–15 (avoin kaikille jäsenille) Maalausryhmä kokoontuu Auroratalon kurssitilassa (K-krs) keskiviikkoisin klo 11-15. Ryhmään mahtuu lisää omatoimisia maalareita. Mikäli olet kiinnostunut maalaamaan säännöllisesti tutussa porukassa, tämä on yksi vaihtoehto.
Visuaali – vertaisarviointiryhmä, kerran kuukaudessa (9 krt/v) Ideana on, että jokainen voi tuoda mukanaan 1–3 teosta yhteisesti arvioitavaksi. Työt käydään läpi yksi taiteilija kerrallaan: jokainen osallistuja kertoo ajatuksensa, ja näin syntyy monipuolinen ja hedelmällinen keskustelu. Voit osallistua myös ilman omia teoksia – pelkkä katselu, kuuntelu ja keskustelu antaa paljon uusia näkökulmia ja inspiraatiota. Kokoontumisajat ilmoitetaan sähköpostitse ja nettisivuilla.
Croquis-piirustus, keskiviikkoisin klo 18–20 neljän kertaa 29.4. – 20.5.2026. Ilmoittautuminen >
Kritiikki – palaute ammattilaiselta. Lisätietoa tulossa.

Espoo Art ry:n kultakehysnäyttelyn avajaiset Auroratalon Loungessa 22.4.2026
2026-04-23 08:00 - 2026-10-30 17:00 (Europe/Moscow) | Auroratalo, Kuninkaantie 43, Espoo, 02940, Finland
Tervetuloa näyttelyyn, joka on osa vuoden 2026 Espoo Art ry:n 50 -vuotisjuhlavuotta. Näyttely on Auroratalon Loungessa lokakuuhun saakka. Voit käydä katsomassa näyttelyä muiden tapahtumien yhteydessä.

Tämä näyttely sai innoituksensa Seppo Railion lahjoittamista kehyksistä veljensä Martin kuolinpesästä, eli tällä kertaa päätimme edetä näyttelyssämme kehykset edellä!

Tanssipaviljongin Kesätaidenäyttely kesäkuussa 2026
2026-05-31 08:00 - 2026-06-28 17:00
UKJ:n sivulta:
Pidämme ympäristötaidenäyttelyn yhteydessä Meilahden kartanon tanssipaviljongissa kesätaidenäyttelyn. Näyttelyyn otetaan vain seinälle ripustettavia teoksia ja jyryttäjinä toimivat UKJ:n hallitusjäsenet.
UKJ kesätaidenäyttely Meilahden kartanon Tanssipalviljongissa, (Tamminiementie 8, 00250 HELSINKI) pidetään 31.5.–28.6.2026
Kesätaidenäyttely

Ympäristötaidenäyttely 2026 31.5.–31.8. Meilahden kartanon puistoalue, Helsinki
2026-05-31 08:00 - 2026-08-31 17:00
Uudenmaan Kuvataidejärjestöt UKJ ry kutsuu taiteilijoita osallistumaan ympäristötaidenäyttelyyn, joka järjestetään Meilahden kartanon puistoalueella Helsingissä 31.5.–31.8.2026. Näyttely tarjoaa inspiroivan ympäristön: puisto on monipuolinen ja noin puolet alueesta rajoittuu mereen. Teema on avoin. Näyttelyyn voivat osallistua kaikki Suomessa näyttelyn aikana olevat taiteilijat. Toisin sanoen näyttelyyn voivat siis osallistua myös UKJ:hin kuulumattomat taiteilijat.
Ks. linkki:
UKJ-Ymparistotaidenayttely-2026
Katso tarkemmin:
Taidepuisto-ympäristötaidenäyttely 2026

Tule maalaamaan kesää Träskändan puistoon!
2026-07-10 11:00 - 15:00
Juhlistamme Suomen kuvataiteen päivää ja Helene Schjerfbeckin syntymäpäivää yhteisellä maalaustapahtumalla Träskändan puistossa perjantaina 10.7.2026 klo 11–15.
Tule maalaamaan, piirtämään, inspiroitumaan luonnosta ja nauttimaan kesäpäivästä muiden taiteen ystävien seurassa. Mukaan ovat tervetulleita niin taiteilijat, harrastajat kuin kaikki uteliaat kokeilijatkin.
Nähdään Träskändassa Auroratalon edustalla puiston puolella!

Maalaa naiselle ammatti - hyväntekeväisyystapahtuma syksyllä!
2026-08-17
Tule mukaan Espoo Artin ja Naispolyteekkarit ry:n yhteiseen hyväntekeväisyystapahtumaan Maalaa naiselle ammatti. Osallistumalla teet hyvää: tapahtuman tuotolla tuemme Naisten Pankin työtä https://www.naistenpankki.fi/
Tapahtumassa toteutat akryyliväreillä oman henkilökohtaisen Voimataulusi – värien, kuvien ja ajatusten kokonaisuuden, joka muistuttaa omista voimavaroistasi, unelmistasi ja siitä, mikä elämässä on tärkeää. Lisätietoa Voimataulu-konseptista: Voimaa, iloa ja yhdessä tekemistä
Espoo Artin taiteilijat ohjaavat työskentelyä lempeästi koko tapahtuman ajan. Tärkeintä on yhdessä tekeminen, luovuuden ilo ja rohkeus heittäytyä mukaan. Kaikki tarvittavat välineet ovat käytettävissäsi tapahtumapaikalla.
Osallistumismaksu on 55 €, josta 30 € tilitetään Naisten pankille.
Paikka: Espoo Art / Auroratalo Kuninkaantie 43, 02940 Espoo
Voit valita sinulle sopivan ajankohdan seuraavista neljästä vaihtoehdoista. Jokaiseen ryhmään mahtuu 10 osallistujaa.
Tiistaina 15.9.2026 klo 11–14 tai klo 17–20
Torstaina 24.9.2026 klo 11–14 tai klo 17–20
Tarkemmat ohjeet julkaistaan elokuussa. Ilmoittautuminen avautuu maanantaina 17.8. 2026.
Tule mukaan maalaamaan – joskus pienikin siveltimen veto voi muuttaa maailmaa!
Espoo Art ry./ Kaisa Junikka kaisa.junikka@gmail.com
Naispolyteekkarit ry./ Elina Moisio elinamoisio@yahoo.com

Espoo-päivän juhla
2026-08-29
Espoo-päivän iltana la 29.8.26 vietämme yhteistä juhlaa Träskändan kartanon ystävien kanssa Auroratalossa.

Ikebana – japanilainen kukkien asettelun taide la 5.9.2026
2026-09-05 13:00 - 17:00
Ikebana on vuosisatoja vanha japanilainen kukkien asettelun taide, jossa asetelmat rakentuvat tilan, rytmin ja kasvien luonteen ympärille. Kurssilla työskennellään Sogetsu ikebana -koulukunnan oppien mukaisesti.
Tällä kurssilla tutustutaan ikebanan perusrakenteisiin ja -tekniikoihin matalan maljakon eli moribana-asetelmien kautta. Kurssilla harjoitellaan asetelman rakentamista sekä kasvimateriaalin käyttöä. Työskentely on rauhallista ja läsnä olevaa, ja se tarjoaa hetken pysähtymiselle ja luovalle tekemiselle.
Ikebana on elävä ja jatkuvasti kehittyvä taiteenlaji, jossa oma ilmaisu syvenee harjoittelun myötä.
Kenelle kurssi sopii?
Kurssi sopii kaikille ikebanasta ja japanilaisesta estetiikasta kiinnostuneille. Aiempaa kokemusta ei tarvita.
Ota mukaan
Saat opettajalta lainaksi sakset, pidikkeet, maljakot sekä kurssilla tarvittavan muun materiaalin. Voit tuoda mukanasi kukka- ja oksamateriaalia sekä halutessasi myös oman maljakon ja kokeilla työskentelyä sen kanssa perusasetelman ohella. Tarkemman ohjeistuksen saat lähempänä kurssin ajankohtaa.
Opettaja
Kurssin opettajana toimii Sogetsu-koulukunnan sertifioitu ikebanaopettaja Mira Saranpää (Sankyu Shihan, 3rd Grade Teacher)
Ajankohta
Lauantaina 5.9.2026
klo 13-17
Paikka
Espoo Art / Auroratalo E-ovi
Kuninkaantie 43, 02940 Espoo
Hinta: Espoo Artin jäsen 45€ / ei-jäsen 55 €
Maksuohjeet tulevat sähköpostiin.
Ilmoittautuminen>
Viimeinen ilmoittautumispäivä on 24.8.2026. Kurssille mahtuu max 8 osallistujaa ja paikat täytetään ilmoittautumisjärjestyksessä. Ilmoittautuminen on sitova.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Osallistujille lähetetään kurssikirje ennen kurssin alkua.
Tervetuloa pysähtymään ikebanan hiljaisen kauneuden, tasapainon ja luovan keskittymisen äärelle!

Kylmävaha-öljymaalauksen jatkokurssi I ja II 18.-20.9.2026
2026-09-19 10:00 - 2026-09-20 16:00
Tervetuloa jatkamaan kylmävaha–öljymaalauksen opintoja!

Jatkokurssi II aloittaa perjantaina 18.9. klo 17–20. Molemmat ryhmät työskentelevät yhdessä la–su klo 10–16.
Jatkokurssit I ja II toteutetaan osittain yhteisopetuksena, jolloin osallistujat työskentelevät samassa ryhmässä. Opetus ja ohjaus eriytetään kuitenkin siten, että kummankin kurssitason tavoitteet ja sisällöt säilyvät omanaan.
Jatkokurssi I on tarkoitettu peruskurssin suorittaneille, jotka haluavat syventää osaamistaan ja tutustua uusiin tekniikoihin. Kurssilla perehdytään muun muassa erilaisiin maalauspohjiin, pintarakenteiden luomiseen, kollaasitekniikoihin, värin poistoon sekä vanhojen maalausten historian hyödyntämiseen osana uutta teosta.
Jatkokurssi II perehdyttää kylmävaha–öljymaalauksen ydintekniikkaan, märkää märälle -maalaukseen läpi työn. Opit läpikuultavuuden ja peittävyyden hallintaa, kerrosten rakentamista ennakoiden tulevaa, kuivumisasteen hienovaraisempaa havainnointia sekä sarjassa maalaamista. Kurssi antaa valmiudet hakeutua Kylmävaha–öljymaalauksen Mestariluokalle.
Molemmilla kurssitasoilla osallistujat saavat henkilökohtaista ohjausta ja tukea oman taiteellisen ilmaisunsa kehittämiseen.
Kenelle kurssi sopii? Jatkokurssit on tarkoitettu aiemmin peruskurssin käyneille.
Opettaja: Taidemaalari, KT Outi Hägg IG: @outihaggart | www.outihagg.fi
Hinta: Espoo Artin jäsenille 200 €, ei-jäsenille 230 €.
Maksuohjeet tulevat sähköpostiin.
Ilmoittautuminen>
Viimeinen ilmoittautumispäivä 4.9.2026.
Kurssi toteutuu, mikäli osallistujia on vähintään 8 (max. 10).
Paikat täytetään ilmoittautumisjärjestyksessä. Ilmoittautuminen on sitova.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Paikka: Espoo Art / Auroratalo, Kuninkaantie 43, 02940 Espoo, E-ovi
Lisätietoja: Ilmoittautuneille ja kurssin maksaneille lähetetään infomateriaali ja tarvikelista. Kurssin hintaan sisältyy yksi vaneripohja (30×30 cm).
Lisätietoa sisällöstä ja materiaaleista voit tiedustella myös opettajalta
haggouti@gmail.com I 0452197424
Lähde mukaan syventämään osaamistasi kylmävaha-öljymaalauksessa kokeneen opettajan johdolla! Luo itsellesi oppimispolku Mestariluokalle asti!

Croquis – Elävän mallin piirustusta kahtena sunnuntaina - 27.9. ja 22.11.
2026-09-27 11:00 - 15:00
Haluaisitko oppia piirtämään ihmishahmoja elävästi ja uskottavasti alkeista alkaen?
Croquis on yksi taidekoulujen vanhimmista ja tehokkaimmista harjoitusmuodoista. Lyhyiden malliasentojen avulla kehität havainnointikykyäsi, piirustusvarmuuttasi ja ymmärrystäsi ihmishahmon rakenteesta.
Ajankohta:
sunnuntaina 27.9. ja 22.11. klo 11–15
Paikka: Espoo Art / Auroratalo, os. Kuninkaantie 43, 02940 Espoo
Opettaja: Kuvataiteilija Jonas Gustavsson
https://www.instagram.com/instagzon/
Kurssin sisältö: Kurssi koostuu kahdesta sunnuntaista. Päivien alussa tutustutaan lyhyen luennon ja demonstraation avulla ihmishahmon piirtämisen keskeisiin periaatteisiin, minkä jälkeen siirrytään käytännön harjoituksiin elävän mallin kanssa.
Kurssilla opit

hahmottamaan ihmisen mittasuhteita ja rakennetta
havainnoimaan liikettä, asentoa, silhuettia ja kontrapostoa
hyödyntämään Frank Reillyn rytmiviivoja hahmon rakentamisessa
rakentamaan muotoa valon ja varjon avulla
piirtämään vapautuneemmin ja varmemmalla viivalla.

Mallista piirretään 1–10 minuutin mittaisia asentoja, joiden aikana harjoitellaan havainnointia, mittasuhteiden tarkistamista, anatomian perusteita ja piirustuksen rytmiä.
Työvälineinä käytetään lyijykyniä ja hiiltä.
Kenelle kurssi sopii? Kurssi sopii sekä aloittelijoille että kokeneemmille piirtäjille. Harjoituksista kertyy runsaasti luonnoksia, joita voit hyödyntää myöhemmin anatomian opiskelussa, pidempien piirustusten pohjana tai maalauksiesi luonnoksina.
Hinta: Espoo Artin jäsenille 35 €/sunnuntai, ei-jäsenille 43 €/sunnuntai
Maksuohjeet tulevat sähköpostiin.
Ilmoittautuminen 27.9.>
Ilmoittautuminen 22.11.>
Viimeinen ilmoittautumispäivä ensimmäiseen tapahtumaan on 18.9. ja jälkimmäiseen 10.11.
Kurssi toteutuu, mikäli osallistujia on vähintään 8 (max. 10).
Paikat täytetään ilmoittautumisjärjestyksessä. Ilmoittautuminen on sitova.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Tervetuloa tutkimaan ihmishahmon rakennetta, liikettä ja ilmaisua elävän mallin avulla!

Akvarellimaalauksen jatkokurssi – uusia näkökulmia ja syvyyttä omaan ilmaisuun
2026-10-02 17:00 - 2026-11-06 20:00
Sinulle akvarellimaalari viisi perjantai-iltaa 2.10.–6.11.2026 klo 17–20
Kaipaatko uusia oivalluksia ja inspiraatiota akvarellimaalaukseesi?
Tämä jatkokurssi on suunnattu akvarellimaalauksen harrastajille, jotka haluavat syventää osaamistaan, kehittää omaa ilmaisuaan ja saada uusia näkökulmia työskentelyynsä.
Perjantai-iltojen kurssi tarjoaa mahdollisuuden irrottautua arjesta ja aloittaa viikonloppu luovan työskentelyn parissa. Rennossa mutta tavoitteellisessa ilmapiirissä pääset tutkimaan akvarellimaalauksen tekniikkaa, ilmaisukeinoja, ja viemään omaa maalaamistasi eteenpäin.
Kurssilla syvennytään akvarellimaalauksen tekniikkaan ja ilmaisuun eri teemojen kautta. Käytämme valokuvia referenssinä. Työstämme useita maalauksia kurssin aikana. Tutkimme maalauksen rakentamista läpikuultavilla kerroksilla, poistamalla maalia eri keinoin, luomme textuureja käytämällä eri työkaluja, tutkimme märälle ja kuivalle maalaamista, veden hallitsemista, sekä kuvan syvyyden rakentamista. Opetus koostuu opettajan demonstraatioista, yhteisistä keskusteluista ja henkilökohtaisesta ohjauksesta, joka tukee jokaisen osallistujan omaa taiteellista kehitystä.
Kurssi sopii sinulle, jos hallitset akvarellimaalauksen perusteet ja haluat kehittää työskentelyäsi tavoitteellisesti yhdessä muiden harrastajien kanssa.
Ajankohta: perjantaisin klo 17.00–20.00 2.10., 9.10., 16.10., 30.10. ja 6.11.
Paikka: Espoo Art / Auroratalo, Kuninkaantie 43, 02940 Espoo
Opettaja: Taidemaalari Jan Lappalainen IG: janlappa78
Kurssimateriaalit:
Akvarellimaalit (napit ja tuubit, tuubit suositeltavia).Suositeltavia värejä: siniset: ultramarine blue, kobalt blue, preussian bluepunaiset: burnt sienna, cadmium red, carminekeltaiset: yellow ochre, raw sienna, cadmium yellow
Siveltimet: iso sivellin, paljon vettä varaavasivellin (esim. oravan- tai vuohenkarva) pienempi, teräväkärkinen sivellin tarkempaan työskentelyyn (näätä tai synteettinen)
Akvarellipaperi: arkkeina tai lehtiöinä(esim. Arches, Fabriano, Saunders Waterford, Baohong, 300 gsm, cold pressed tai rough)
Lyijykynä ja pyyhekumi
Vettähylkivä levy (esim. plexi, kapalevy tai PVC muovilevy), jos löytyy
Hinta: Espoo Artin jäsen 120 € / ei-jäsen 140 €
Lasku tulee sähköpostiisi.
Ilmoittautuminen tästä>
Viimeinen ilmoittautumispäivä on 25.9.2026. Ilmoittautuminen on sitova. Kurssi toteutuu, mikäli osallistujia on vähintään 8 (max. 10). Paikat täytetään ilmoittautumisjärjestyksessä.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Osallistujille lähetetään kurssikirje ennen kurssin alkua.

Action Painting – toimintamaalaus, heittäydy rohkeasti värien ja liikkeen vietäväksi!
2026-10-03 10:00 - 2026-10-04 16:00
Ajankohta:
La–Su 3.-4.10.2026 10.00–16.00
Paikka: Espoo Art / Auroratalo, os. Kuninkaantie 43, 02940 Espoo
Opettaja: KuM, taidemaalari Jari Järnström
https://jarijarnstrom.weebly.com https://www.instagram.com/jarnstromj/
Kurssimateriaalit:
Ota mukaan akryylivärejä, akryylimaalaukseen sopivia maalauspohjia, siveltimiä, mukeja tai lasipurkkeja juoksevien värien sekoittamiseen sekä paletti ja palettiveitsi.
Kurssimaksuun sisältyy yhteiskäyttöön maitopurkkikartonkia maalauspohjaksi, akryylimusteita ja akryylimediumia sekä jäätelötikkuja maalin sekoittamiseen.
Ilmoittautuminen>
Hinta: Espoo Artin jäsen 110 € / ei-jäsen 140 €
Maksuohjeet tulevat sähköpostiin.
Kurssi toteutuu, mikäli osallistujia on vähintään 8 (max. 12).
Paikat täytetään ilmoittautumisjärjestyksessä. Ilmoittautuminen on sitova.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Osallistujille lähetetään kurssikirje ennen kurssin alkua. Lisätietoja mm. sisäänkäynnistä: www.espooart.fi

Action Painting nousi abstraktista ekspressionismista. Pyrki murtamaan perinteiset taiteen rajat ja akateemiset säännöt. Painotti raakaa ja välitöntä ilmaisua. Kangas nähtiin taistelukenttänä, jossa tunteet purkautuivat roiskeina, tippoina ja voimakkaina siveltimen vetoina.

Tule kokemaan maalaaminen uudella tavalla – rohkeasti, kehollisesti ja ennakkoluulottomasti.!

Maisemamaalausta öljyvärein – valoa, värejä ja luonnon havainnointia
2026-10-05 11:00 - 2026-11-02 15:00
Tervetuloa tutkimaan maisemamaalauksen perusteita havainnosta maalaten. Kurssilla perehdytään valon, tilavaikutelman, sommittelun ja värisuhteiden ymmärtämiseen sekä luonnon havainnointiin maalarin näkökulmasta.
Ajankohta:
Viiden kerran kurssi maanantaisin klo 11–15:
5.10., 12.10., 19.10., 26.10. ja 2.11.2026
Paikka: Espoo Art / Auroratalo, os. Kuninkaantie 43, 02940 Espoo
Opettaja: Kuvataiteilija Jonas Gustavsson
https://www.instagram.com/instagzon/
Kurssi järjestetään kauniissa kartanopuistoympäristössä, jossa vanhat jalopuut, rakennukset ja puiston vaihtelevat näkymät tarjoavat monipuolisia maalausaiheita. Sään mukaan työskennellään ulkona tai sisätiloissa maalausluokassa. Kurssilla tehdään pieniä maisematutkielmia sekä monokromaattisella että rajatulla väripaletilla.
Harjoituksissa keskitytään erityisesti:
• valöörien ja valon havainnointiin
• maiseman pelkistämiseen
• sommitteluun ja fokuksen valintaan
• katseen ohjaamiseen kuvassa
• tilavaikutelman rakentamiseen
• perspektiivin ja mittasuhteiden perusteisiin
Kurssi sopii osallistujille, joilla on jonkin verran aiempaa kokemusta piirtämisestä tai maalaamisesta. Harjoitukset rakentuvat havainnon, pelkistämisen ja sommittelun ympärille, ja niitä voidaan lähestyä eri taitotasoilta.
Ilmoittaudu 22.9.2026 mennessä.
Ota mukaan: Öljyvärimaalaukseen sopivat perustarvikkeet: perusvärejä (mm. Burnt Umber, Burnt Sienna, Ivory Black, Yellow Ochre, Cadmium Red Light, Titanium White), paletti, palettiveitsi, siveltimiä, kylmäpuristettu pellavaöljy, hajuton ohennin, kangasrättejä sekä lasipurkki liuottimelle. Tarkempi tarvikelista lähetetään kurssikirjeen mukana.
Hinta: Espoo Artin jäsen 150 € / ei-jäsen 170 €
Maksuohjeet tulevat sähköpostiin.
Ilmoittautuminen>
Ilmoittautuminen on sitova. Kurssi toteutetaan, mikäli osallistujia on vähintään 8. Mukaan mahtuu enintään 12 osallistujaa. Kurssi täytetään ilmoittautumisjärjestyksessä.

Peruutusehdot: Jos peruutat osallistumisen viimeisen ilmoittautumispäivän 22.9.2026 jälkeen, veloitamme peruutuskuluna 30 €.

Kollaasitekniikat
2026-10-10 10:00 - 2026-10-11 16:00
Kiinnostaako uudenlainen tapa rakentaa kuvaa kerroksittain?
Tällä kurssilla tutustutaan kollaasi- ja sekatekniikan lukuisiin mahdollisuuksiin. Työskentely on kokeilevaa ja tutkivaa. Tekniikka mahdollistaa erilaisten materiaalien (esimerkiksi paperien, tekstien, vanhojen valokuvien, tekstiilien sekä luonnonmateriaalien) yhdistämisen ja kerrosten rakentamisen. Kollaasi ei sisällä pelkästään liimattuja osia, vaan siihen voi yhdistää myös maalaus- ja piirustustekniikoita. Kurssilla tehdään useampi pienempi työ. Työskentely sopii hyvin sekä abstraktiin että esittävään ilmaisuun.
Ajankohta: La–Su 10.10.-11.10.2026 klo 10–16
Paikka: Espoo Art / Auroratalo, os. Kuninkaantie 43, 02940 Espoo
Opettaja: Kuvataiteilija ja kuvataideopettaja Pauliina Ruokokoski
https://www.instagram.com/pauliinaruokokoski/
Hinta: Espoo Artin jäsen 110€ / ei-jäsen 140€
Lasku tulee sähköpostiisi.
Ilmoittautuminen>
Viimeinen ilmoittautumispäivä on 30.9.2026.
Kurssi toteutuu, mikäli osallistujia on vähintään 8 (max. 10).
Paikat täytetään ilmoittautumisjärjestyksessä. Ilmoittautuminen on sitova.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Osallistujille lähetetään kurssikirje ennen kurssin alkua.
Kurssi sopii kaikille kuvataiteesta kiinnostuneille – aiempaa kokemusta kollaasitekniikoista ei tarvita.

Kylmävaha-öljymaalauksen peruskurssi 7.-8.11.2026
2026-11-07 10:00 - 2026-11-08 16:00
Tervetuloa tutustumaan kiehtovaan kylmävaha-öljymaalaukseen! Tällä monipuolisella kurssilla saat kattavan perehdytyksen Suomessa lähes tuntemattomaan tekniikkaan. Menetelmä eroaa täysin perinteisestä öljyvärimaalauksesta, eikä aiempaa kokemusta tarvita.
Kurssin sisältö:

Peruskurssin aikana opit kylmävaha-öljymaalauksen perusteet ja kykenet sen tiedon varassa työstämään valmiin maalauksen alusta loppuun. Peruskurssin jälkeen voit jatkaa opintojasi jatkokursseilla I ja II, aina Mestariluokalle asti.
Saat yksilöllistä ohjausta ja konkreettisia vinkkejä omien töiden kehittämiseen.

Kenelle kurssi sopii? Peruskurssilla opitaan kylmävaha-öljymaalauksen perusteet, eikä mitään ennakkotaitoja tarvita. Kurssi sopii siten myös kuvataiteen pariin ensi kertaa tuleville.
Opettaja: Taidemaalari, KT Outi Hägg IG: @outihaggart | www.outihagg.fi
Hinta: Espoo Artin jäsenille 200 €, ei-jäsenille 230 €
Maksuohjeet tulevat sähköpostiin.
Ilmoittautuminen>
Viimeinen ilmoittautumispäivä 27.10.2026.
Kurssi toteutuu, mikäli osallistujia on vähintään 8 (max. 10).
Paikat täytetään ilmoittautumisjärjestyksessä. Ilmoittautuminen on sitova.
Peruutusehdot: Peruutuksista viimeisen ilmoittautumispäivän jälkeen veloitetaan 30 €.
Paikka: Espoo Art / Auroratalo, Kuninkaantie 43, 02940 Espoo
Lisätietoja: Ilmoittautuneille ja kurssin maksaneille lähetetään infomateriaali ja tarvikelista. Kurssin hintaan sisältyy yksi vaneripohja (30×30 cm).
Lisätietoa sisällöstä ja materiaaleista voit tiedustella myös opettajalta
haggouti@gmail.com I 0452197424

Lähde mukaan oppimaan uudenlaista ja innostavaa tekniikkaa kokeneen opettajan johdolla!
